Ο **Κωνσταντίνος Τσαρτσαρής** (Βέροια, 17 Οκτωβρίου 1979) είναι Έλληνας πρώην επαγγελματίας διεθνής καλαθοσφαιριστής. Έχοντας ύψος 2,09 μέτρα, αγωνιζόταν στις θέσεις πάουερ φόργουορντ και ενίοτε του σέντερ. Αποτέλεσε έναν από τους κορυφαίους σύγχρονούς αθλητές στις συγκεκριμένες θέσεις, ενώ συνολικά στην καριέρα του κατέκτησε 22 τίτλους εκ των οποίων οι 21 ήταν με τον Παναθηναϊκό, στον οποίο αγωνίστηκε για 11 χρόνια. Επίσης είναι πρώτος στα ριμπάουντ στην ιστορία του Ελληνικού πρωταθλήματος. Από το 2021 είναι ο επικεφαλής του αναπτυξιακού προγράμματος της Ελληνικής Ομοσπονδίας Καλαθοσφαίρισης.

Σταδιοδρομία
------------

Γεννήθηκε στη Βέροια Ημαθίας. Ξεκίνησε τη σταδιοδρομία του το 1993 από τη Γ.Ε. Βέροιας και στη συνέχεια αγωνίστηκε στο Φίλιππο Βέροιας το 1995. Το 1997 για να σπάσει το συμβόλαιό του με το Φίλιππο, μετεγγράφηκε στην ισλανδική Γκρίνταβικ με την οποία αναδείχθηκε κυπελλούχος Ισλανδίας καθώς και ένας από τους καλύτερους ριμπάουντερ του ισλανδικού πρωταθλήματος. Με αυτό του το πέρασμα από την Ισλανδία, απέκτησε το παρατσούκλι *Ισλανδός*. 

Επέστρεψε στην Ελλάδα το 1998 και αγωνίστηκε στην Α1 με τη Νήαρ Ηστ, Το 1999 κατέκτησε το βραβείο του Καλύτερου νέου παίκτη. Το 1999 πήρε μεταγραφή για το Περιστέρι. Στις 25 Σεπτεμβρίου 1999, στην πρεμιέρα του πρωταθλήματος και κόντρα στο Έσπερο, σημείωσε 12 πόντους & επτά ριμπάουντ. Στην ίδια σεζόν έκανε ρεκόρ καριέρας, όταν 17 αγωνιστικές αργότερα, στην εκτός έδρας αναμέτρηση με το Ηράκλειο σημείωσε 23 πόντους, επίδοση που "‘άγγιξε" μία ακόμα φορά στους 435 αγώνες του στην Α1. Με το Περιστέρι αγωνίστηκε μέχρι το 2002, συμμετέχοντας με την ομάδα και στην Ευρωλίγκα για δύο σεζόν, 2000-01 και 2001-2002.

Το καλοκαίρι του 2002 υπέγραψε συμβόλαιο συνεργασίας με τον Παναθηναϊκό, όπου και έμεινε μέχρι το τέλος της καριέρας του το 2013, συμμετέχοντας στην δεκαετία των μεγάλων επιτυχιών του συλλόγου με τον οποίο κατέκτησε 21 τίτλους: δέκα Πρωταθλήματα Ελλάδας : 2003, 2004, 2005, 2006, 2007, 2008, 2009, 2010, 2011, 2013, οκτώ Κύπελλα Ελλάδας: 2003, 2005, 2006, 2007, 2008, 2009, 2012, 2013, τρία Πρωταθλήματα της Ευρωλίγκα: 2007, 2009, 2011 και δυο Τριπλ Κράουν το 2007 και 2009.

Σε ατομικό επίπεδο, οι σημαντικότερες του διακρίσεις, είναι ότι έχει αναδειχθεί τρεις συνεχόμενες χρονιές (2006, 2007, 2008) καλύτερος παίκτης (MVP) του τελικού Κυπέλλου Ελλάδας, ενώ ήταν μέλος της καλύτερης πεντάδας στο Ελληνικό Πρωτάθλημα το 2004. Επίσης πήρε μέρος σε επτά All-Star Game (2001, 2002, 2004, 2005, 2006, 2007, 2008). Το Σεπτέμβριο του 2006 ανέλαβε ειδικός Γραμματέας του Πανελληνίου Συνδέσμου Αμειβομένων Καλαθοσφαιριστών (ΠΣΑΚ)

Το 2012 ήταν μαζί με τον Δημήτρη Διαμαντίδη, οι μοναδικοί αθλητές που παρέμειναν στον Παναθηναϊκό,αφού μετά το τέλος της προηγούμενης χρονιάς ο κορυφαίος Ευρωπαίος προπονητής Ζέλιμιρ Ομπράντοβιτς καθώς και όλο το υπόλοιπο ρόστερ αποχώρησαν από την ομάδα. Η τύχη του συλλόγου πέρασε στα χέρια του Δημήτρη Γιαννακόπουλο και δημιουργήθηκε από την αρχή ένας κορμός παικτών με μόνη βάση τον Τσαρτσαρή, τον Διαμαντίδη και νέο προπονητή τον Αργύρη Πεδουλάκη. Στο τέλος της σεζόν και αφού είχε κατακτήσει με τον Παναθηναϊκό το νταμπλ (Πρωτάθλημα και Κύπελλο) πραγματοποιώντας πολύ καλές εμφανίσεις απέναντι στον Ολυμπιακό, αποφάσισε να σταματήσει μια καριέρα γεμάτη επιτυχίες και τίτλους. Μάλιστα στον τελευταίο αγώνα της καριέρας του στο ΣΕΦ είχε 14 πόντους, 6 ασίστ, 3 ριμπάουντ και 1 κλέψιμο σε 23 λεπτά. Στην φιέστα του Παναθηναϊκού για την κατάκτηση του νταμπλ, ο Κώστας Τσαρτσαρής, τιμήθηκε από την πράσινη ΚΑΕ για την μεγάλη του προσφορά στον σύλλογο. Ο ίδιος τότε δήλωσε: «*Ευχαριστώ πάρα πολύ για την τιμή τη σημερινή. Περάσαμε 11 καταπληκτικά χρόνια, με πολλές χαρές και λιγότερες λύπες. Ευχαριστώ για τη στήριξη την προσωπική, αλλά περισσότερο για τη στήριξη την ομαδική. Αυτή η ομάδα είναι το καμάρι της Παναθηναϊκής οικογένειας και πρέπει να τη στηρίζουμε πάντα! Ευχαριστώ πάρα πολύ! Θα είσαστε πάντα η οικογένειά μου!*».

Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας έβδομος σε ψήφους του κοινού με ποσοστό 61.94%.

### Τιμές

Στις 29 Ιουνίου 2013, τιμήθηκε για την προσφορά του στο μπάσκετ από τον Πανελλήνιο Σύνδεσμο Αμειβομένων Καλαθοσφαιριστών (ΠΣΑΚ).

Στις 17 Φεβρουαρίου 2015, τιμήθηκε στην γενέτειρα πόλη του από τον Φίλιππο Βέροιας και τον Α.Σ. Παλαιμάχων Καλαθοσφαιριστών Βέροιας.

Στις 4 Απριλίου 2019, τιμήθηκε από τον Παναθηναϊκό ως ένα από τα σημαντικότερα πρόσωπα στην ιστορία της ομάδας που συμπλήρωσε το 2019, 100 χρόνια μπασκετικής ιστορίας. Με τον Παναθηναϊκό αγωνίστηκε έντεκα χρόνια και κατέκτησε συνολικά 21 τίτλους.

### Στατιστικά

Στο Πρωτάθλημα Ισλανδίας με την Γκρίνταβικ είχε συνολικά: 15 αγώνες. 311 πόντους, 245 ριμπάουντ, 42 κλεψίματα, 44 ασίστ και 20 τάπες σε 1 μόνο σεζόν.

Στο Πρωτάθλημα Ελλάδας με τις ομάδες Α.Ο. Νήαρ Ηστ Καισαριανής, Γ.Σ. Περιστερίου και φυσικά του Παναθηναϊκού μέτρησε: 462 αγώνες, 3539 πόντους, 2173 ριμπάουντ, 291 κλεψίματα, 509 ασίστ και 220 τάπες σε 15 σεζόν.

Ο Τσαρτσαρής με τον Παναθηναϊκό το 2008
Με την ομάδα του Παναθηναϊκού και του Περιστερίου είχε συνολικά στην Ευρωλίγκα ανδρών: 239 αγώνες, 1502 πόντους, 905 ριμπάουντ, 125 κλεψίματα, 215 ασίστ και 73 τάπες σε 13 σεζόν.

Εθνική Ελλάδος
--------------

Έγινε μέλος της Εθνική Ανδρών το 2000 και συμμετείχε σε επτά τουρνουά Ακρόπολις (2000, 2003, 2004 2005, 2006, 2007, 2010), κατακτώντας τα έξι (2000, 2002, 2006, 2007, 2008, 2010).

Ήταν μέλος των σημαντικότερων επιτυχιών της Εθνική Ελλάδας στο Ευρωμπάσκετ 2005, κατακτώντας το χρυσό μετάλλιο, καθώς και στο Μουντομπάσκετ 2006, στο οποίο η Ελλάδα κατέκτησε το αργυρό μετάλλιο χάνοντας στον τελικό από την Ισπανία (47-70), ενώ όμως είχε κερδίσει στον μικρό τελικό την ομάδα των ΗΠΑ με 101-95 σε ένα αγώνα που πέρασε στην ιστορία. Επίσης κέρδισε το χρυσό μετάλλιο στο Πρωτάθλημα Στάνκοβιτς του 2006. Επίσης ήταν παρών στους Ολυμπιακούς Αγώνες 2004, το Ευρωμπάσκετ 2007, τους Ολυμπιακούς Αγώνες 2008 και το Μουντομπάσκετ του 2010. 

Τον Σεπτέμβριο του 2010, ανακοίνωσε την αποχώρησή του από την Εθνική ομάδα. Με την Εθνική ομάδα ο Τσαρτσαρής συμμετείχε σε 122 αγώνες, σκοράροντας 807 πόντους (μ.ο: 6.61).

Προπονητική σταδιοδρομία
------------------------

Μετά το τέλος της καριέρας του ως αθλητής το 2013, αποφάσισε το 2014 να ασχοληθεί με την προπονητική. Έτσι το 2014 απέκτησε το προπονητικό δίπλωμα Α' Κατηγορίας. Αρχικά έχει στόχο να διδάξει τα μυστικά του αθλήματος σε νεαρούς αθλητές, ώστε να τους προετοιμάσει για το υψηλότερο επίπεδο. 

Το καλοκαίρι του 2015 απάντησε καταφατικά στην πρόταση να αναλάβει μαζί με τους Φραγκίσκο Αλβέρτη και Γιώργο Καλαϊτζή την δημιουργία και την προπόνηση των τμημάτων υποδομής- ακαδημιών του Παναθηναϊκού.Την άνοιξη του 2016 ο Αργύρης Πεδουλάκης, ζήτησε από τον Κώστα Τσαρτσαρή να μπει στο προπονητικό τιμ της ομάδας του Παναθηναϊκού, για να βοηθήσει στην κατάκτηση του πρωταθλήματος, μετά την απόλυση του Αλεξάντερ Τζόρτζεβιτς. Μετά τους τελικούς επέστρεψε στην ακαδημία των πράσινων από όπου έφυγε λίγο καιρό αργότερα.

Άλλες δραστηριότητες
--------------------

Στις 21 Σεπτεμβρίου 2020. ανακοίνωσε πως θα είναι στο πλευρό του Βαγγέλη Λιόλιου στις εκλογές της ΕΟΚ, το φθινόπωρο του 2021. Μετά τη νίκη του συνδυασμού στον οποίο συμμετείχε ανέλαβε επικεφαλής του αναπτυξιακού προγράμματος της Ελληνικής Ομοσπονδίας Καλαθοσφαίρισης.

Τίτλοι-Διακρίσεις
-----------------

### Συλλογικοί

#### Γκρίνταβικ

* 1x Κύπελλο Ισλανδίας: (1998)

#### Παναθηναϊκός

* 10x Πρωταθλήματα Ελλάδας: (2003, 2004, 2005, 2006, 2007, 2008, 2009, 2010, 2011, 2013)
* 8x Κύπελλα Ελλάδας: (2003, 2005, 2006, 2007, 2008, 2009, 2012, 2013)
* 3x Ευρωλίγκα: (2007, 2009, 2011)
* 2x Τριπλ Κράουν: (2007, 2009)

### Ατομικοί

* Καλύτερος νέος παίκτης: (1999)
* Καλύτερη πεντάδα Πρωταθλήματος Ελλάδας: (2004)
* 3× M.V.P. τελικού Κυπέλλου Ελλάδος: (2006, 2007, 2008)
* Πρώτος σκόρερ τελικού Κυπέλλου Ελλάδος: (2007)
* 7× Ελληνικό All-Star Game: (2001, 2002, 2004, 2005, 2006, 2007, 2008)
* Ευρωπαϊκό Αστέρι FIBA: (2007)
* Πρώτος στα ριμπάουντ στην ιστορία του Πρωταθλήματος Ελλάδας

### Εθνική ομάδα

* 6x Τουρνουά Ακρόπολις: (2000, 2002, 2006, 2007, 2008, 2010)
* Χρυσό μετάλλιο στο Ευρωμπάσκετ 2005 του Βελιγραδίου
* Χρυσό μετάλλιο στο Πρωτάθλημα Στάνκοβιτς του 2006
* Ασημένιο μετάλλιο στο Παγκόσμιο Πρωτάθλημα 2006
* Χρυσό μετάλλιο στο Προολυμπιακό τουρνουά καλαθοσφαίρισης ανδρών 2008

Παραπομπές
----------

1. ↑  «Ενας «Ισλανδός» που κατέκτησε τα πάντα», άρθρο στον ιστότοπο InfoBasket.gr, 17 Ιουνίου 2013.
2. ↑  «Το ρεκόρ του Τσαρτσαρή (vid) | | Basketa.gr». 27 Μαρτίου 2020. Ανακτήθηκε στις 31 Αυγούστου 2020.
3. ↑  «Πήρε Τσαρτσαρή». *ΤΑ ΝΕΑ*. 13 Σεπτεμβρίου 2002. Ανακτήθηκε στις 14 Φεβρουαρίου 2022.
4. ↑  «Κύπελλο Ελλάδας: MVP σημαίνει… Κώστας Τσαρτσαρής! (videos)». *Eurohoops*. 14 Φεβρουαρίου 2022. Ανακτήθηκε στις 14 Φεβρουαρίου 2022.
5. ↑  «Είπε 'αντίο' στο μπάσκετ ο Κώστας Τσαρτσαρής!». *newsit.gr*. Ανακτήθηκε στις 16 Μαΐου 2016.
6. ↑  Interactive, Pegasus. «Εννέα φωτογραφίες για το «αντίο» ενός μεγάλου». *SentraGoal*. Ανακτήθηκε στις 16 Μαΐου 2016. [*νεκρός σύνδεσμος*]
7. ↑  «Τίτλοι τέλους για Τσαρτσαρή!». *www.gazzetta.gr*. Ανακτήθηκε στις 16 Μαΐου 2016.
8. ↑  ««Εξάστερη» φιέστα με «αντίο» στον Τσαρτσαρή! (pics)». *www.pamesports.gr*. Αρχειοθετήθηκε από το πρωτότυπο στις 10 Οκτωβρίου 2013. Ανακτήθηκε στις 16 Μαΐου 2016.
9. ↑  «To (αποχαιρετιστήριο) πάρτι της ζωής τους! (vid & pics)». *www.gazzetta.gr*. Ανακτήθηκε στις 16 Μαΐου 2016.
10. ↑  «Τσαρτσαρής: «Πάντα η οικογένειά μου!» (pics)». *www.gazzetta.gr*. Ανακτήθηκε στις 16 Μαΐου 2016.
11. ↑  «Παναθηναϊκός: Με Διαμαντίδη, Μπατίστ και... Σπανούλη η All - Decade Team (photo)». *Eurohoops*. 12 Αυγούστου 2020. Ανακτήθηκε στις 12 Αυγούστου 2020.
12. ↑  «Τιμήθηκαν οι Τσαρτσαρής, Ντικούδης & Καλαϊτζής». *www.gazzetta.gr*. Ανακτήθηκε στις 13 Απριλίου 2019.
13. ↑  Λούτση, Αλεξάνδρα (17 Φεβρουαρίου 2015). «Βέροια: Διπλή τιμή σε Τσαρτσαρή». *Onsports.gr*. Ανακτήθηκε στις 13 Απριλίου 2019.
14. ↑  «Παναθηναϊκός: Τιμήθηκε ο μεγάλος Κώστας Τσαρτσαρής!». *Eurohoops*. 4 Απριλίου 2019. Ανακτήθηκε στις 5 Απριλίου 2019.
15. ↑  «Εθνική μπάσκετ: Λέει "αντίο" και ο Τσαρτσαρής...». *ProtoThema*. 6 Σεπτεμβρίου 2010. Ανακτήθηκε στις 31 Αυγούστου 2020.
16. ↑  «Προπονητής ο Κώστας Τσαρτσαρής». *Contra.gr*. Ανακτήθηκε στις 16 Μαΐου 2016.
17. ↑  «Και εγένετο… coach Τσαρτσαρής! (pics & vids)». *www.gazzetta.gr*. Ανακτήθηκε στις 16 Μαΐου 2016.
18. ↑  «Αλβέρτης: Το όνειρο γίνεται πραγματικότητα». *www.sport24.gr*. Ανακτήθηκε στις 16 Μαΐου 2016.
19. ↑  «Στις ακαδημίες του ΠΑΟ και ο Τσαρτσαρής! (pic)». *www.sdna.gr*. Ανακτήθηκε στις 16 Μαΐου 2016.
20. ↑  ««Επιστροφή» Παππά, ξανά στο τιμ Αλβέρτης - Τσαρτσαρής!». *www.sdna.gr*. Ανακτήθηκε στις 16 Μαΐου 2016.
21. ↑  «Τσαρτσαρής στο gazzetta.gr: «Είπα αμέσως "ναι" στο Λιόλιο, ήρθε η ώρα για αλλαγή» | Gazzetta». *www.gazzetta.gr*. Ανακτήθηκε στις 8 Φεβρουαρίου 2022.
22. ↑  ««Πρωτοποριακό και μεγαλεπήβολο σχέδιο το νέο αναπτυξιακό πρόγραμμα που πρέπει να πετύχει»». *EOK Magazine*. 18 Ιανουαρίου 2022. Ανακτήθηκε στις 8 Φεβρουαρίου 2022.

Εξωτερικοί σύνδεσμοι
--------------------

* Κώστας Τσαρτσαρής, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Kostas Tsartsaris, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* (Αγγλικά) Κώστας Τσαρτσαρής[*νεκρός σύνδεσμος*], στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.

|  |  |  |  |
| --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών U22 FIBA 1998 - 11η θέση |
| --- |
|  |
| 
* 4 Χαρίσης
* 5 Χατζηβρέττας
* 6 Παπανικολόπουλος
* 7 Μίχαλος
* 8 Γκιουλέκας
* 9 Ντικούδης
* 10 Καμαριώτης
* 11 Τσαρτσαρής
* 12 Ευθυμίου
* 13 Δέσπος
* 14 Μόσχου
* 15 Παυλίδης
* Προπ: ?
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2005 - Χρυσό Μετάλλιο |
| --- |
|  |
| 000 | 
* 4 Παπαλουκάς
* 5 Σπανούλης
* 6 Ζήσης
* 7 Μπουρούσης
* 8 Βασιλόπουλος
* 9 Φώτσης
* 10 Χατζηβρέττας
* 11 Ντικούδης
* 12 Τσαρτσαρής
* 13 Διαμαντίδης
* 14 Παπαδόπουλος
* 15 Κακιούζης
* Προπ: Γιαννάκης
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Ανδρών FIBA 2006 - Ασημένιο Μετάλλιο |
| --- |
|  |
| 000 | 
* 4 Παπαλουκάς
* 5 Σχορτσιανίτης
* 6 Ζήσης
* 7 Σπανούλης
* 8 Βασιλόπουλος
* 9 Φώτσης
* 10 Χατζηβρέττας
* 11 Ντικούδης
* 12 Τσαρτσαρής
* 13 Διαμαντίδης
* 14 Παπαδόπουλος
* 15 Κακιούζης
* Προπ: Γιαννάκης
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2007 - 4η θέση |
| --- |
|  |
| 000 | 
* 4 Παπαλουκάς
* 5 Μπουρούσης
* 6 Ζήσης
* 7 Σπανούλης
* 8 Βασιλόπουλος
* 9 Πελεκάνος
* 10 Χατζηβρέττας
* 11 Ντικούδης
* 12 Τσαρτσαρής
* 13 Διαμαντίδης
* 14 Παπαδόπουλος
* 15 Κακιούζης
* Προπ: Γιαννάκης
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Ανδρών FIBA 2010 - 11η θέση |
| --- |
|  |
| 000 | 
* 4 Βουγιούκας
* 5 Μπουρούσης
* 6 Ζήσης
* 7 Σπανούλης
* 8 Καλάθης
* 9 Φώτσης
* 10 Πρίντεζης
* 11 Περπέρογλου
* 12 Τσαρτσαρής
* 13 Διαμαντίδης
* 14 Καϊμακόγλου
* 15 Σχορτσιανίτης
* Προπ: Καζλάουσκας
 |  |

 |

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2006-07 |
| --- |
|  |
|  | 
**4** Αλβέρτης  · **6** Παπανικολάου  · **7** Μπετσίροβιτς  · **8** Μπατίστ  · **9** Σισκάουσκας  · **10** Χατζηβρέττας  · **11** Ντικούδης  · **12** Τσαρτσαρής  · **13** Διαμαντίδης (MVP του φάιναλ φορ)  · **14** Ξανθόπουλος  · **15** Τομάσεβιτς  · **16** Σάκοτα  · **18** Βούγιανιτς  · **19** Γιαβτόκας  · **C** Ομπράντοβιτς |

 |

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2008-09 |
| --- |
|  |
|  | 
**4** Αλβέρτης  · **5** Κέτσμαν  · **6** Σπανούλης (MVP του φάιναλ φορ)  · **7** Περπέρογλου  · **8** Μπατίστ  · **9** Φώτσης  · **10** Χατζηβρέττας  · **11** Νίκολας  · **12** Τσαρτσαρής  · **13** Διαμαντίδης  · **14** Πέκοβιτς  · **15** Σάκοτα  · **16** Σερμαντίνι  · **17** Βεργίνης  · **19** Γιασικέβιτσιους  · **C** Ομπράντοβιτς |

 |

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2010-11 |
| --- |
|  |
|  | 
* **5** Τέπιτς
* **6** Μάριτς
* **7** Περπέρογλου
* **8** Μπατίστ
* **9** Φώτσης
* **10** Σάτο
* **11** Νίκολας
* **12** Τσαρτσαρής
* **13** Διαμαντίδης (MVP και MVP του φάιναλ φορ)
* **14** Βουγιούκας
* **15** Καλάθης
* **17** Μπόγρης
* **18** Καϊμακόγλου
* **C** Ομπράντοβιτς
 |

 |

|  |  |  |  |
| --- | --- | --- | --- |
| 

| π • σ • ε
Ελληνική Basket League - Καλύτερος Νέος Παίχτης |
| --- |
|  |
| 
* 1999: Τσαρτσαρής
* 2000: Ντικούδης
* 2001: Φώτσης
* 2002: Ζήσης
* 2003: Σπανούλης
* 2006: Τσαλδάρης
* 2007: Πρίντεζης
* 2008: Βουγιούκας
* 2009: Παπανικολάου
* 2010: Παπάς
* 2011: Σλούκας
* 2012: Παπανικολάου
* 2013: Βεζένκοφ
* 2014: Βεζένκοφ
* 2015: Βεζένκοφ
* 2016: Παπαπέτρου
* 2017: Κόνιαρης
* 2018: Κόνιαρης
* 2019: Καράμπελας
* 2020: ?
* 2021: Χουγκάζ
* 2022: Νετζήπογλου
 |

 |